**Zmluva o dielo č. .../2021/ORA**

**na** **vytvorenie akčného plánu s názvom–**

**„Akčný plán pre mitigáciu a adaptáciu na zmenu klímy mesta Banská Bystrica “**

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších zmien a doplnkov

( ďalej v texte len „**zmluva**“)

 Zmluvné strany:

 **Objednávateľ:** Mesto Banská Bystrica

 Sídlo: Československej armády 26, 974 01 Banská Bystrica

 V mene ktorého koná: Ján Nosko, primátor mesta

 Osoby oprávnené na rokovanie

 vo veciach zmluvných: Ing. Martin Vyleťal, e-mail: martin.vyletal@banskabystrica.sk

 tel.: 048 / 4330 550

 vo veciach odborných: Ing. Martin Lakanda, e-mail: martin.lakanda@banskabystrica.sk

 tel : 048 / 4330 113

 Bankové spojenie: ČSOB, a. s., Banská Bystrica

 Číslo účtu: 4016795432/7500

 BIC: CEKOSKBX

 IBAN: SK 7775000000004016795432

 IČO: 00 313 271

 DIČ: 2020451587

 IČ DPH: SK2020451587

 (ďalej v texte len „**objednávateľ**“)

 **Zhotoviteľ: ....................................**

 Sídlo: ....................................

 V mene ktorého koná: ....................................

 Telefón: ....................................

 Fax: .....................................

 e- mail: ....................................

 Osoby oprávnené na rokovanie

 vo veciach zmluvy: .................................... e-mail:.................tel.:................

 vo veciach technických: .................................... e-mail:.................tel.:.................

 Bankové spojenie: .....................................

 Číslo účtu: .....................................

 IČO: .....................................

 DIČ: .....................................

 IČ DPH: .....................................

 Spoločnosť zapísaná : .....................................

 ( ďalej v texte len „**zhotoviteľ**“)

Úvodné ustanovenia

Predmetná zmluva je výsledkom verejnej súťaže vyhlásenej objednávateľom ako verejným obstarávateľom v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov (ďalej v texte len „zákon o verejnom obstarávaní“), na obstaranie zákazky: **Vytvorenie akčného plánu s názvom – „Akčný plán pre mitigáciu a adaptáciu na zmenu klímy mesta Banská Bystrica “** v rámci projektu Reakcia na zmenu klímy mesta Banská Bystrica (ACC01P02),ďalej len ako **„APMA“**.

**Článok I.**

**PREDMET ZMLUVY**

* 1. Predmetom tejto zmluvy je záväzok zhotoviteľa vo vlastnom mene, na vlastné náklady a zodpovednosť a rovnako s odbornou starostlivosťou vypracovať a dodať objednávateľovi dielo – akčný plán s názvom „**Akčný plán pre mitigáciu a adaptáciu na zmenu klímy mesta Banská Bystrica“ - v rámci projektu Reakcia na zmenu klímy mesta Banská Bystrica (ACC01P02),** v rozsahu a za podmienok stanovených v článku II. tejto zmluvy, -, ktorého cieľomje definovanie systematického súboru krokov, reagujúcich na zníženie citlivosti a zvýšenie adaptívnej kapacity na vplyvy zmeny klímy a to tak v oblasti technickej ako aj procesnej. Akčný plán pre mitigáciu a adaptáciu by mal reagovať na existenciálne globálne výzvy, osobitne úbytok biodiverzity, zmenu klímy, zmenu krajiny a znečisťovanie prostredia.

(predmet zmluvy podľa tohto článku spolu ďalej v texte len „predmet plnenia“ alebo „dielo“)

* 1. **Vymedzenie riešeného územia:**

Riešené územie je definované územím **mesta Banská Bystrica**. Územie mesta je rozdelené na mestské časti: 1. Banská Bystrica, 2. Iliaš, 3. Fončorda, 4. Jakub, 5. Kostiviarska, 6. Kráľová, 7. Kremnička, 8. Majer, 9. Podlavice, 10.Pršianska Terasa, 11. Radvaň, 12. Rakytovce, 13. Rudlová, 14. Sásová, 15. Senica, 16. Skubín, 17. Šalková, 18. Uhlisko, 19. Uľanka; Uvedené mestské časti sa nachádzajú na katastrálnych územiach: Banská Bystrica, Kostiviarska, Kremnička, Podlavice, Radvaň, Sásová, Senica, Šalková, Uľanka.

**Pre lepšiu aplikovateľnosť a prepojenosť je v diele nutné členiť jednotlivé výstupy a analýzy podľa mestských častí** (napríklad opatrenia v jednotlivých častiach mesta)**.**

* 1. Zaradenie predmetu obstarávania podľa Spoločného slovníka obstarávania CPV **:**

Hlavný slovník : **71313000-5 Poradenské služby pre oblasť environmentálneho
 inžinierstva**

**90712100-2 Plánovanie environmentálneho rozvoja miest**

* 1. Zhotoviteľ berie na vedomie, že kvalitou diela sa pre účely zmluvy rozumie vyhotovenie diela v súlade s požiadavkami uvedenými v tejto zmluve a platnými právnymi predpismi. Ak dielo nebude spĺňať ktorúkoľvek z uvedených požiadaviek kvality, ide o vadu diela, ktorú je zhotoviteľ povinný odstrániť na vlastné náklady.
	2. Táto zmluva sa uzatvára v rámci projektu „Reakcia na zmenu klímy mesta Banská Bystrica“, financovaného z Grantov EHP a štátneho rozpočtu Slovenskej republiky.

**Článok II.**

**VYMEDZENIE PREDMETU A ROZSAHU DIELA**

Zhotoviteľ sa zaväzuje zabezpečiť, vykonať, vypracovať a dodať objednávateľovi dielo v termínoch podľa čl. IV. zmluvy v nasledovnom rozsahu :

**Akčný plán pre mitigáciu a adaptáciu na zmenu klímy mesta Banská Bystrica (APMA)** bude obsahovať najmä (v zmysle štruktúry schváleného projektu):

* klimatologické hodnotenie,
* posúdenie zraniteľnosti vrátane modelovania dopadov najvýznamnejších zmien podnebia,
* analýzu produkcie a absorbcie CO2,
* stratégiu adaptácie a zmierňovania dopadov klimatickej zmeny, vrátane implementačného plánu a grantového programu,
* informačnú kampaň a komunikáciu akčného plánu.

**V APMA dokumente budú riešené najmä nasledovné celky a tematické okruhy v nasledovnej štruktúre a vo väzbe na minimálne požiadavky dokumentu:**

1. **klimatologické hodnotenie a posúdenie zraniteľnosti vrátane modelovania dopadov prioritných zmien podnebia**

**Všeobecné informácie**: postupujúca zmena klímy – stav, prognózy a príčiny; pozorované a prognózované vplyvy zmeny klímy na abiotické a biotické zložky prostredia a na ľudské zdravie, s dôrazom na mestské prostredie; aktuálne správne a nesprávne mitigačné trendy; európske, národné a regionálne východiská; analýza dokumentov, usmernení a politík Európskej komisie v oblasti adaptácie na zmenu klímy, relevantných dokumentov, politík a aktivít na národnej úrovni, analýza a väzby na dokumenty mesta a kraja (PHSR, mestské koncepcie, stratégie, všeobecne záväzné nariadenia (ďalej len „VZN“), politiky Banskobystrický samosprávny kraj (ďalej len „BBSK“).´

**Klimatologické hodnotenie** mesta Banská Bystrica, metodika klimatologického hodnotenia s využitím geografického informačného systému (ďalej len „GIS“), spracovanie komplexného klimatického hodnotenia mesta, aj mikroklimatické hodnotenie (s uvedením z akých metodík sa pri klimatologickom hodnotení Banskej Bystrice bude vychádzať s uvedením mien ich autorov, príspevkov).

**Posúdenie zraniteľnosti vrátane modelovania dopadov prioritných zmien podnebia**

* posúdenie zraniteľnosti vrátane modelovania dopadov zmien podnebia na území mesta Banská Bystrica, posúdenie zraniteľnosti jednotlivých mestských častí, vrátane modelovania dopadov zmien podnebia, zraniteľnosť posudzovať napríklad určovaním prehrievaných plôch (napríklad cez satelitné snímky alebo cez zosnímanie územia termokamerou, napr. z dronu);
* spracovanie všetkých charakteristík mesta ovplyvňujúcich možnosti reakcie mesta na zmeny klímy, analýzu a hodnotenie možných scenárov zmeny klímy v záujmovom území, definovanie faktorov citlivosti a adaptívnej kapacity, definovanie ohrozených lokalít, stupňov zraniteľnosti - ideálne podľa urbanistických obvodov, pre jednoduché prepojenie na územnoplánovaciu dokumentáciu (ďalej len „UPD“), zhodnotenie územia z hľadiska emisnej a imisnej záťaže - rozptylová štúdia mesta a jej dopady – skleníkové plyny, CO2, tuhé znečisťujúce látky (ďalej len „TZL“) a pod.;
* spracovanie analýzy hydrologických pomerov a priepustných (vsiakavých) a nepriepustných (zapečatených) plôch, hodnotenie schopnosti územia zadržiavať vodu (priekopy, odtoky, vodné plochy, ale i vsiakavosť vody a povrchy spevnených plôch, využitie dažďovej vody a pod.) stanovenie indexu vsiakavosti (stav a hodnotenie územia), zrážkovo odtokový model (simulácia odtokových trás, dažďový scenár);
* spracovanie prognózy vplyvov zmeny klímy na zeleň, biologickú rozmanitosť, zdravie obyvateľov mesta a rôzne sektory ekonomických činností (napr. lesné hospodárstvo - lesy, vodné hospodárstvo, doprava, energetika...);
* zhodnotenie dopravnej záťaže, využívanie udržateľných (alternatívnych) dopravných prostriedkov, zhodnotenie využívania alternatívnych zdrojov energie (stav a hodnotenie územia), zhodnotenie emisií spojených s importom energie;
* hodnotenie adaptívnej kapacity - vplyv zelenej a modrej infraštruktúry (porastová štruktúra, biologická kvalita porastov, funkcia porastov apod.), dostupnosť plôch prvej pomoci (relevantné plochy zelene), väzba na krajinné prostredie, dostupnosť parkov a športovo-rekreačných plôch, index zelene (stav a hodnotenie územia);
* šedá infraštruktúra, jej zhodnotenie (budovy a infraštruktúra v meste a možnosti ich adaptácie na zmeny klímy);
* SWOT analýzy s cieľom posúdenia zraniteľnosti, analýza partnerov a stakeholderov v území.
1. **Analýza produkcie a absorbcie CO2**– analýzu bilancie produkcie a absorbcie, najvýznamnejších skleníkových plynov (CO2, CH4, N2O a O3), pri súčasnom zohľadnení emisií spojených s importovanými tovarmi a službami, komplexné spracovanie analýzy, hodnotenia produkcie CO2 na riešenom území, najmä zdrojov, množstiev, trendov a modelov, kvantifikácia emisií CO2 z energetiky, dopravy, priemyslu, prevádzky budov a iných odvetví ich produkcie, komplexná analýza absorbcie CO2 na riešenom území, hodnotenie absorbčnej kapacity, analýza, hodnotenie a modelovanie možného zvýšenia kapacity; vziať do úvahy emisie spojené s importom tovarov a služieb na území mesta.
2. **Stratégia adaptácie a zmierňovania dopadov klimatickej zmeny –** formulovanie a komplexné spracovanie stratégie adaptácie a zmierňovania dopadov klimatickej zmeny v riešenom území so zadefinovaním prioritných opatrení. V navrhovanom členení: vízia, hlavné ciele a špecifické ciele stratégie, opatrenia na dosiahnutie splnenia cieľov s definovaním finančnej náročnosti (krátkodobé, strednodobé a dlhodobé ciele), hlavné míľniky podporujúce dosiahnutie stanovených cieľov adaptačnej stratégie. Súčasťou stratégie je aj implementačný plán a návrh grantového programu.

**Implementačný plán -** plán opatrení s definovaním najmä prioritných opatrení (určenie kritérií pre výber prioritných opatrení), podopatrení, zodpovednosti, spolupráce, termínom plnenia, finančnou náročnosťou, indikátorom, systémom a frekvenciou monitorovania/odpočtu. Indikátory sú kľúčové. Opatrenia budú klasifikované a navrhované vo väzbe na plnenie krátkodobých, strednodobých a dlhodobých cieľov.Návrh implementačnej štruktúry, rámca a monitoringu a vyhodnocovania plnenia opatrení. Návrh finančného rámca potrebného na implementáciu stratégie. Návrh prioritných projektov na nasledujúce obdobie.

**Návrh grantového programu a iné** - spracovanie komplexného plánu vytvorenia a spravovania grantového programu na podporu systémových adaptačných opatrení na zmenu klímy vrátane návrhu finančného rámca, celého životného cyklu, vrátene monitorovania programu, spracovanie samostatného katalógu adaptačných opatrení vhodných pre komunity, ktoré si chcú realizovať malé opatrenia v sídelnej alebo voľnej krajine, základné pravidlá pri investičných aktivitách na územiach mesta, pravidlá manažmentu zelene v meste vrátane manažmentu vôd, manažment klimatických rizík v meste, varovný systém, návrh na limity, regulatívy pre uplatnenie adaptačnej stratégie v ÚPD.

1. **Informačná kampaň a komunikácia akčného plánu -** návrh informačnej kampane a komunikácie akčného plánu, s cielením na obyvateľov mesta, návštevníkov, podnikateľov a ostatné cieľové skupiny, vzdelávanie poslancov zastupiteľstva, zamestnancov mesta, podnikateľov, mimovládnych organizácií (ďalej len „MVO“), verejnosti (návrh vzdelávacej kampane); Spracovanie grafiky, posterov, web bannerov, spracovanie textov pre uverejnenie na web, spracovanie odborných textov, fotografií a grafické spracovanie informačnej brožúry a príručky pre adaptáciu v meste, zalomenie a grafické spracovanie stratégie, komunikačný plán s definovaním cieľov, cieľových skupín, komunikačných nástrojov a prostriedkov, harmonogramom a finančnou náročnosťou. V rámci realizácie informačnej kampane (v súbehu s časťami klimatologické hodnotenie a posúdenie zraniteľnosti vrátane modelovania dopadov prioritných zmien podnebia, analýza produkcie a absorbcie CO2, stratégia adaptácie a zmierňovania dopadov klimatickej zmeny) je požadované zabezpečenie realizácie celkom jedného prieskumu verejnej mienky obyvateľov Banskej Bystrice, 3 stretnutí s verejnosťou s účasťou cca. 50 ľudí/stretnutie so zabezpečením priestorov a techniky (minimálne dataprojektor, ozvučenie, notebook), 5 stretnutí s expertami, stakeholdermi, zástupcami Mesta, mestom navrhnutými odborníkmi s účasťou minimálne 20 ľudí so zabezpečením priestorov a techniky (minimálne dataprojektor, ozvučenie, notebook), účasť a prezentovanie výsledkov projektu na zasadnutí Mestskej Rady a následne Mestského zastupiteľstva Banskej Bystrice a odprezentovaní APMA (prezentácia).

 Členenie obsahu so zachovaním minimálne požadovaného rozsahu sa môže meniť na základe dohody medzi zhotoviteľom a objednávateľom diela tak, aby dokument čo najlepšie reflektoval na potreby Mesta. Zmena členenia obsahu APMA nie je dôvodom na úpravu ceny, čo zmluvné strany akceptujú
 a s týmto súhlasia.

**Článok III.**

**SPÔSOB PLNENIA PREDMETU ZMLUVY**

* 1. Zhotoviteľ sa zaväzuje zhotoviť dielo v rozsahu uvedenom v článku II. tejto zmluvy. Obsah jednotlivých častí musí zhotoviteľ konzultovať s objednávateľom a riadiť sa jeho odporúčaniami a požiadavkami.
	2. Do procesu tvorby APMA budú zapojení odborníci menovaní Mestom Banská Bystrica a By - og regionforskningsinstituttet OsloMet – storbyuniversitetet NIBR (nórsky partner projektu) na základe písomného Poverenia, vo forme návrhov, usmerňovania, podkladov, konzultácií, transferu poznatkov a priorít, pri stanovovaní priorít, politík v procese tvorby APMA. Poverenie menovaných odborníkov predloží objednávateľ zhotoviteľovi v lehote do 15 pracovných dní po účinnosti tejto zmluvy. Požadované je zabezpečenie komplexnej komunikácie s nórskym partnerom na základe požiadaviek objednávateľa . Kontaktné údaje nórskeho partnera pre uvedený projekt predloží objednávateľ zhotoviteľovi v deň účinnosti tejto zmluvy na e-mailovú adresu zhotoviteľa uvedenú v záhlaví tejto zmluvy. Objednávateľ vyžaduje od zhotoviteľa stretávanie odborníkov – **odborné konzultácie**, na pravidelnej báze, minimálne raz za tri mesiace, prípadne aj častejšie ak si to bude projekt vyžadovať v zmysle špecifikácie čl II zmluvy, ktoré organizuje a zabezpečuje zhotoviteľ na svoje náklady. Požadované je minimálne 5 stretnutí v priebehu plnenia tejto zmluvy so zástupcami mesta a mestom menovaných odborníkov a inštitúciami, so zabezpečením adekvátnych priestorov, technického vybavenia v zmysle špecifikácie čl. II zmluvy. Zhotoviteľ zabezpečí o priebehu stretnutí odborníkov- odborných konzultáciách, písomný Záznam, ktorý predloží objednávateľovi pri odovzdávaní každej spracovanej časti diela. Súčasne zhotoviteľ zabezpečí odborné stretnutia s verejnosťou k získaniu podkladov na spracovanie diela, ktoré bude organizovať v súčinnosti s objednávateľom.
	3. Zhotoviteľ sa zaväzuje poskytnúť súčinnosť pri predkladaní a prezentovaní materiálu v mestskej rade a v mestskom zastupiteľstve, prípadne iných verejných stretnutiach a prerokovaniach podľa písomnej požiadavky objednávateľa, ktorú tento zašle elektronicky zhotoviteľovi ( na adresu uvedenú v záhlaví tejto zmluvy), najneskôr 5 (päť) pracovných dní pred plánovaným termínom rokovania.
	4. Všetky výstupy - jednotlivé etapy plnenia diela musia byť dodané objednávateľovi na pripomienkovanie v dostatočnom časovom predstihu pred ich ukončením tak, aby nedošlo k ohrozeniu plnenia termínov. Preberanie každej etapy sa uskutoční protokolárne. Pred finálnym prevzatím prebehne fáza pripomienkovania etapy. Doba na uplatnenie pripomienok objednávateľa je minimálne 2 týždne od prevzatia spracovanej časti od zhotoviteľa. Zhotoviteľ musí zabezpečiť tento proces pripomienkovania a  zapracovanie pripomienok tak, aby nedošlo k nedodržaniu čiastkových termínov, ani finálneho termínu.
	5. Kontrolné dni zástupcov v zmysle čl.X., bod 10.1.zmluvy, okrem odborných konzultácií, budú prebiehať pravidelne každý mesiac, t.j. celkovo bude realizovaných minimálne 15 kontrolných dní a proces pripomienkovania a odovzdávania. Z kontrolných dní vypracuje zhotoviteľ záznam, ktorý prerokuje a odsúhlasí s objednávateľom. Objednávateľ môže niektoré kontrolné obdobia zlúčiť. Bližšie podrobnosti sú uvedené v čl. X. zmluvy.
	6. Zhotoviteľ zhotoví dielo vo vlastnom mene, na vlastné náklady a na vlastnú zodpovednosť a nebezpečenstvo a odovzdá ho objednávateľovi v nasledovnej štruktúre výstupov:

**Požadované výstupy:**

* komplexná textová časť odovzdaná na digitálnych médiách 3 ks (USB kľúč) v editovateľnej podobe (.docx) a v tlačovej podobe (. pdf), tlačená verzia fyzická 3 ks;
* grafické výstupy odovzdané na digitálnych médiách 3 ks (USB kľúč) v editovateľnej podobe (napr. .eps), v tlačovej podobe (.pdf), tlačená verzia fyzická 3 ks;
* mapové podklady odovzdané na digitálnych médiách 3 ks (USB kľúč) v editovateľnej podobe (formát GIS), v tlačovej podobe (.pdf), tlačená verzia fyzická 3 ks;
* fotodokumentácia odovzdaná na digitálnych médiách 3 ks (USB kľúč) vo vysokom rozlíšení;
* prieskum verejnej mienky obyvateľov Banskej Bystrice (spracované pdf a zdrojové dáta, odovzdané na digitálnych médiách 3 ks USB kľúč), 3 odborné stretnutia s verejnosťou a 5 pracovných stretnutí s expertami, stakeholdermi a zástupcami Mesta a mestom navrhovanými odborníkmi (prezenčné listiny, fotodokumentácia, zápisy zo stretnutí, odovzdané na digitálnom médiu) a aktívna účasť na zasadnutí Mestskej Rady, následne Mestského zastupiteľstva Banskej Bystrice a odprezentovanie APMA, zodpovedanie na otázky (prezentácia - odovzdané na digitálnom médiu USB).
	1. Objednávateľ a zhotoviteľ spíšu pri odovzdaní a prevzatí diela preberací protokol o prevzatí diela v rozsahu podľa jednotlivých etáp uvedených v čl.IV., bod 4.1., pri odovzdaní poslednej 4.etapy zmluvné strany spíšu Záverečný preberací protokol o prevzatí diela, v ktorom potvrdia dodanie diela ako celku.
	2. Objednávateľ požaduje GIS výstupy odovzdať v zmysle článku III. odseku 3.6. vo formáte .shp, v súradniciach S-JTSK s komplexne spracovanými atribútovými tabuľkami. Po prvom spracovaní dát GIS objednávateľ požaduje odovzdanie vzorky dát na korektúru pri príslušnom kontrolnom dni.
	3. Zhotoviteľ sa zaväzuje zhotoviť dielo riadne a včas. Riadnym zhotovením diela sa rozumie, že dielo bude ku dňu jeho odovzdania bez právnych či faktických vád, v súlade s touto zmluvou a všeobecne záväznými právnymi predpismi a že bude použiteľné na dohodnutý účel v zmysle preambuly tejto zmluvy. Ak zhotoviteľ nevykoná dielo riadne a včas, je v omeškaní. Zhotoviteľ je povinný písomne alebo e-mailom upozorniť objednávateľa bez zbytočného odkladu na nevhodnú povahu pokynov a podkladov daných mu objednávateľom na vykonanie diela, ak zhotoviteľ mohol túto nevhodnosť zistiť pri vynaložení odbornej starostlivosti, inak zhotoviteľ zodpovedá za spôsobenú škodu.
	4. Zmeny predmetu zmluvy v priebehu vypracovávania Dokumentácie podľa článku II. tejto zmluvy oproti dohodnutému rozsahu, a to najmä z dôvodu zmeny príslušnej legislatívy, alebo vydaním rozhodnutí príslušných orgánov, a ďalších zmien, ktoré ovplyvnia termín odovzdania alebo cenu diela, je objednávateľ oprávnený zohľadniť upravením termínu odovzdania a ceny diela dodatkom ku zmluve, ak tento postup neodporuje zákonu o verejnom obstarávaní v platnom znení, alebo iným pravidlám.
	5. Zhotoviteľ vyhlasuje, že sa v plnom rozsahu oboznámil s rozsahom a povahou predmetu zmluvy, že sú mu známe všetky potrebné technické, kvalitatívne a iné podmienky k vypracovaniu požadovanému akčnému plánu a že disponuje takými kapacitami a odbornými znalosťami, ktoré sú k plneniu predmetu tejto zmluvy potrebné a dielo je na základe uvedeného spôsobilý vykonať pre objednávateľa v zmysle zmluvy riadne a včas.
	6. Zhotoviteľ sa zaväzuje, že umožní všetkým kontrolným subjektom, vrátane Ministerstva životného prostredia Slovenskej republiky, Ministerstva investícií, regionálneho rozvoja a informatizácie Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR
	7. Zhotoviteľ má povinnosť, aby na požiadanie objednávateľa a ním určených oprávnených osôb, poskytol súčinnosť, informácie a dokumenty týkajúce sa najmä dodania tovarov, služieb a prác v rámci predmetu plnenia, a to najmä pri výkone kontroly Priebežnej správy o projekte a/alebo Záverečnej správy o projekte, ako aj pri výkone Kontroly projektu. Zhotoviteľ je povinný poskytnúť objednávateľovi a ním určených oprávneným osobám, úplný prístup ku všetkým informáciám, dokumentom, osobám, lokalitám a zariadeniam, verejným či súkromným, ktoré sú relevantné pre výkon kontroly. Zhotoviteľ je povinný objednávateľovi zabezpečiť prístup a umožniť vykonanie Kontroly projektu, t. j. vytvoriť primerané podmienky na jej riadne a včasné vykonanie, zdržať sa konania, ktoré by mohlo ohroziť jej začatie a/alebo riadny priebeh a poskytnúť im požadovanú súčinnosť, ako aj zabezpečiť prítomnosť osôb zodpovedných za realizáciu predmetu plnenia. Oprávnená osoba je počas Kontroly projektu oprávnená najmä priamo alebo prostredníctvom objednávateľa požadovať od zhotoviteľov, s ktorými objednávateľ uzavrel zmluvu na dodávku služieb, a ktoré boli financované z Projektového grantu, prístup k účtovným záznamom dodávateľa a iným dokumentom, ktoré súvisia s Projektom. Tieto podmienky je povinný zhotoviteľ strpieť a poskytnúť súčinnosť aj v procese monitorovania, evaluácie, vládneho auditu, resp. ďalších typov kontrol vykonávaných Oprávnenými osobami a objednávateľom.

**Článok IV.**

**ČAS A MIESTO PLNENIA**

* 1. Zhotoviteľ sa zaväzuje, že vypracuje a odovzdá predmet plneniaobjednávateľovi bez vád, v nasledovných termínoch:

|  |  |  |
| --- | --- | --- |
| Etapa | Trvanie etapy v mesiacoch | Termín odovzdania |
| 1. Klimatologické hodnotenie a posúdenie zraniteľnosti vrátane modelovania vplyvov prioritných zmien podnebia *(analytické práce, klimatologické hodnotenie, modelovanie prioritných dopadov, identifikácia najzraniteľnejších častí mesta a sektorov)*  | 1. až 6 mesiac trvania zmluvy | 6 mesiacov od účinnosti zmluvy  |
| 2. Analýza produkcie a absorpcie CO2 | 7. až 8 mesiac trvania zmluvy | 8 mesiacov od účinnosti zmluvy |
| 3. Stratégia adaptácie a zmierňovania (celkové hodnotenie, vrátane implementačného plánu, grantového programu) | 9. až 13 mesiac trvania zmluvy | 13 mesiacov od účinnosti zmluvy |
| 4. Informačná kampaň a komunikácia akčného plánu, Záverečná správa – odovzdanie po zapracovaní pripomienok, schvaľovanie v MsZ | 1. až 15 mesiac trvania zmluvy (súbeh aktivít) | 15 mesiacov od účinnosti zmluvy |

* 1. Miestom odovzdania a prevzatia predmetu plnenia je sídlo objednávateľa. O odovzdaní a prevzatí predmetu plnenia v lehote a spôsobom podľa ods. 4.1 budú vyhotovené čiastkové preberacie protokoly o prevzatí diela a Záverečný preberací protokol o prevzatí diela podľa čl.III., bod 3.7.zmluvy, ktoré podpíšu oprávnení zástupcovia oboch zmluvných strán (ďalej v texte len „preberací protokol“). Preberacie protokoly budú tvoriť prílohu faktúr vystavených zhotoviteľom podľa článku VI. bod 6.5 tejto zmluvy. Zhotoviteľ informuje objednávateľa o pripravenosti diela alebo jeho časti na odovzdanie (písomne alebo e-mailom), na základe čoho objednávateľ oznámi zhotoviteľovi presný termín odovzdania diela, ktorý je pre zmluvné strany záväzný.
	2. V prípade, ak predmet plnenia (alebo jeho časť) bude mať v čase jeho odovzdávania vady, údaje o špecifikácií jednotlivých vád spolu s lehotami na ich odstránenie budú uvedené v preberacom protokole, s tým, že predmet plnenia sa nepovažuje do odstránenia vytýkaných vád za odovzdaný. Ak nebude lehota na odstránenia vád určená v preberacom protokol, záväzná je lehota určená objednávateľom. O odovzdaní a prevzatí predmetu plnenia po odstránení jeho vád a nedorobkov, bude zmluvnými stranami spísaný dodatočný preberací protokol, v ktorom zhotoviteľ vyhlási, že vady diela vytknuté objednávateľom v preberacom protokole boli riadne odstránené. Dielo alebo jeho časť sa považuje za prevzaté podpisom preberacieho protokolu zo strany objednávateľa a v prípade, ak sú v preberacom protokole vytknuté akékoľvek vady alebo nedostatky diela, až dňom podpisu dodatočného preberacieho protokolu objednávateľom. Podpisom preberacieho protokolu a/alebo dodatočného preberacieho protokolu nie je dotknutý nárok zhotoviteľa uplatniť si voči zhotoviteľovi vady a iné nedostatky diela alebo jeho časti. Objednávateľ nie je povinný dielo alebo ktorúkoľvek jeho časť prevziať a podpísať preberací protokol alebo dodatočný preberací protokol v prípade, ak dielo alebo jeho časť vykazuje vady, ktoré spôsobujú nepoužiteľnosť alebo nefunkčnosť diela na zmluvne dohodnutý účel.
	3. Nebezpečenstvo škody na diele znáša po celú dobu realizácie diela zhotoviteľ. Nebezpečenstvo škody na diele - dokumentácii a vlastnícke právo k dielu prechádza na objednávateľa momentom prevzatia diela od zhotoviteľa v súlade s bodom 4.3 tohto článku zmluvy.

**Článok V.**

**SÚČINNOSŤ OBJEDNÁVATEĽA**

* 1. Objednávateľ je povinný na základe riadne doručenej žiadosti zhotoviteľa, poskytnúť zhotoviteľovi súčinnosť potrebnú pre realizáciu diela, informácie, podklady ako aj dokumenty, ktoré sú nevyhnutne potrebné pre vypracovanie diela a plnenie ostatných ustanovení predmetnej zmluvy a ktoré má objednávateľ k dispozícii; žiadosť je zhotoviteľ povinný zasielať objednávateľovi v elektronickej podobe, a to e-mailom na e-mailovú adresu objednávateľa: podatelna@banskabystrica.sk
	2. Po dobu preukázaného omeškania sa objednávateľa s poskytnutím súčinnosti podľa ods. 5.1, nie je zhotoviteľ v omeškaní s plnením tej časti zmluvných povinností, na ktorú je nesplnenie povinnosti objednávateľa poskytnúť zhotoviteľovi súčinnosť viazané.

**Článok VI.**

**CENA A PLATOBNÉ PODMIENKY**

* 1. Cena bola stanovená v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
	2. Cena za predmet plnenia špecifikovaný v článku II. tejto zmluvy bola medzi zmluvnými stranami dohodnutá na sumu celkom vo výške ........................... **EUR** s DPH, (slovom : ...................................... euro s DPH) a pozostáva z  nasledovných položiek :

|  |  |  |  |
| --- | --- | --- | --- |
| **Názov časti** | **Cena v EUR****(bez DPH)** | **DPH** | **Cena v EUR****(s DPH)** |
| 1. Klimatologické hodnotenie a posúdenie zraniteľnosti vrátane modelovania vplyvov prioritných zmien podnebia *(analytické práce, klimatologické hodnotenie, modelovanie prioritných dopadov, identifikácia najzraniteľnejších častí mesta a sektorov)*  |  |  |  |
| 2. Analýza produkcie a absorpcie CO2 |  |  |  |
| 3. Stratégia adaptácie a zmierňovania (celkové hodnotenie, vrátane implementačného plánu, grantového programu) |  |  |  |
| 4. Informačná kampaň a komunikácia akčného plánu, Záverečná správa – odovzdanie po zapracovaní pripomienok, schvaľovanie v MsZ |  |  |  |
| **S P O L U :**  |  |  |  |

* 1. Zhotoviteľ je/nie je platiteľom DPH. V prípade, že ním nie je a stane sa platiteľom DPH počas trvania zmluvy, cena dohodnutá v zmluve nebude zvýšená, bude upravená na základ dane a sadzbu DPH.
	2. Cena uvedená v bode 6.2 sa považuje za konečnú cenu počas trvania platnosti a účinnosti tejto zmluvy a sú v nej zahrnuté všetky náklady zhotoviteľa súvisiace s plnením predmetu tejto zmluvy.
	3. Na základe dohody zmluvných strán, cena za predmet plnenia podľa tejto zmluvy bude uhradená na základe jednotlivých čiastkových faktúr vystavených zhotoviteľom po riadnom vykonaní a prevzatí jednotlivých častí diela objednávateľom podľa čl. II. Prílohou faktúry musí byť preberací protokol alebo dodatočný preberací protokol podpísaný objednávateľom; zhotoviteľ je oprávnený vystaviť faktúru v lehote do siedmych (7) dní odo dňa prevzatia diela objednávateľom v zmysle článku IV. bod 4.1. a 4.2. tejto zmluvy;
	4. Objednávateľ výslovne súhlasí so zasielaním faktúr v elektronickej podobe, a to e-mailom na e-mailovú adresu objednávateľa: podatelna@banskabystrica.sk. Faktúra sa považuje za doručenú, dňom jej riadneho doručenia na e-mailovú adresu objednávateľa.
	5. Objednávateľ sa zaväzuje uhradiť zhotoviteľovi cenu diela alebo jej časť do tridsať (30) dní odo dňa doručenia faktúry zhotoviteľa podľa bodu 6.6 tohto článku vystavenej v súlade so zmluvou, a to na bankový účet zhotoviteľa uvedený v záhlaví tejto zmluvy. Pre tento účel sa za deň úhrady považuje dátum odpísania uhrádzanej sumy z účtu objednávateľa.
	6. Ak faktúra bude obsahovať nesprávne a/alebo neúplné údaje a/alebo nebude vystavená v súlade so zmluvou, objednávateľ je oprávnený vrátiť ju zhotoviteľovi na prepracovanie s uvedením vytýkaných nedostatkov. Zhotoviteľ je povinný faktúru podľa charakteru nedostatku opraviť alebo vystaviť novú. Vrátením faktúry neplynie lehota jej splatnosti a objednávateľ nie je v omeškaní s úhradou ceny diela alebo jej časti. Nová lehota splatnosti začína plynúť dňom doručenia novej alebo opravenej faktúry objednávateľovi podľa bodu 6.6 zmluvy.

**Článok VII.**

**ZODPOVEDNOSŤ ZA VADY, ZÁRUČNÁ DOBA**

* 1. Zhotoviteľ sa pri plnení predmetu tejto zmluvy zaväzuje dodržiavať všeobecne záväzné právne predpisy, technické normy a ustanovenia tejto zmluvy.
	2. Zhotoviteľ je povinný:
1. vykonať dielo s potrebnou odbornou starostlivosťou,
2. vykonať dielo v objednávateľom požadovanom rozsahu, kvalite, včas a bez vád,
3. bezodkladne informovať objednávateľa o všetkých skutočnostiach, ktoré by mohli mať vplyv na kvalitu alebo vypracovanie diela (alebo jeho časti) a/alebo na termín dokončenia diela a/alebo riadneho odovzdania diela, vrátane vplyvu vyššej moci, za ktorú sa na účely zmluvy považuje vojna a prírodná katastrofa, a to bezodkladne, najneskôr do 3 dní od skutočnosti, ktorá zakladá dôvod podľa tohto odseku zmluvy, inak sa má za to, že dielo bude vykonané v súlade so zmluvou riadne a včas,
4. po splnení predmetu tejto zmluvy vrátiť objednávateľovi všetky podklady a dokumenty, ktoré mu boli poskytnuté v súvislosti s plnením zmluvy, a to najneskôr do 3 dní.
	1. Zhotoviteľ zodpovedá za to, že dielo, bude mať vlastnosti dojednané v tejto zmluve a bude zodpovedať požiadavkám stanoveným touto zmluvou, technickými normami a platnými právnymi predpismi.
	2. Zhotoviteľ poskytuje na dielo (a jeho jednotlivé časti) záruku v trvaní šesťdesiat mesiacov (60) mesiacov; záručná doba začne plynúť od prevzatia diela objednávateľom ako celku podľa článku IV. bod 4.2 tejto zmluvy.
	3. Zhotoviteľ zodpovedá za vady, ktoré má dielo (alebo jeho časť) v okamihu, keď prechádza nebezpečenstvo škody na objednávateľa v zmysle tejto zmluvy, a to aj v prípade, keď sa vada stane zjavnou až po tomto okamihu. Zhotoviteľ zároveň zodpovedá za akúkoľvek vadu diela (alebo jeho časti), ktorá sa vyskytne aj po okamihu uvedenom v predchádzajúcej vete, ak táto vada vznikne v dôsledku porušenia povinností zhotoviteľa v zmysle tejto zmluvy.
	4. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu písomne upozornil objednávateľa a ten na ich použití trval.
	5. Objednávateľ sa zaväzuje, že vadu diela (alebo jeho časti) uplatní písomne u zhotoviteľa bezodkladne po jej zistení. Oznámenie objednávateľa o vadách ( reklamácia) musí obsahovať:
5. číslo predmetnej zmluvy,
6. označenie reklamovanej časti diela,
7. popis vady,

 (ďalej v texte len „reklamácia“).

* 1. Zhotoviteľ je povinný odstrániť vadu diela (alebo jej časti) v lehote päť (5) pracovných dní odo dňa doručenia reklamácie zhotoviteľovi.
	2. V prípade objektívnej nemožnosti dodržania termínu stanoveného v bode 7.8 zhotoviteľom (napr.: v zložitého a/alebo náročného procesu odstránenia vady a pod.), je zhotoviteľ povinný objednávateľa o tejto skutočnosti bezodkladne informovať, najneskôr v termíne podľa bodu 7.8 zmluvy, a to prostredníctvom elektronickej pošty, e-mailom na adresy poverených zamestnancov objednávateľa uvedené v záhlaví tejto zmluvy. Zhotoviteľ je v takom prípade zároveň povinný oznámiť objednávateľovi predpokladaný časový rámec odstránenia vady, ktorý nie je pre objednávateľa záväzný.
	3. V prípade, ak zhotoviteľ neodstráni vadu diela (alebo jeho časti) v lehote stanovenej v odseku 7.8, objednávateľ je oprávnený:
1. požadovať od zhotoviteľa zaplatenie zmluvnej pokuty podľa článku VIII. zmluvy a/alebo
2. požadovať od zhotoviteľa uhradenie škody, ktorá mu vznikla v dôsledku vád diela (alebo jej časti).

Ustanovením tohto bodu zmluvy nie je dotknuté oprávnenie objednávateľa uplatniť si voči zhotoviteľovi ďalšie nároky z vád diela.

**Článok VIII.**

**SANKCIE ZA PORUŠENIE ZMLUVY**

* 1. V prípade, že zhotoviteľ poruší svoju zmluvnú povinnosť, na splnenie ktorej sa zaviazal v čl. II. tejto zmluvy, objednávateľ je oprávnený uplatniť si voči zhotoviteľovi nárok na zaplatenie zmluvnej pokuty vo výške **50,00 EUR** (slovom: päťdesiat eur) za každý deň omeškania so splnením povinnosti, a to za každé jednotlivé porušenie povinnosti samostatne, aj opakovane.
	2. V prípade, že zhotoviteľ poruší svoju zmluvnú povinnosť, na splnenie ktorej sa zaviazal v čl. VII., bod 7.8. tejto zmluvy, objednávateľ je oprávnený uplatniť si voči zhotoviteľovi nárok na zaplatenie zmluvnej pokuty vo výške **100,00 EUR** (slovom: sto eur) za každý deň omeškania so splnením povinnosti,
	3. V prípade, že objednávateľ poruší svoju zmluvnú povinnosť, na ktorej plnenie sa zaviazal v článku VI. bod 6.7 tejto zmluvy, zhotoviteľ je oprávnený uplatniť si voči objednávateľovi nárok na zaplatenie úroku z omeškania vo výške **0,05%** z dlžnej sumy, a to za každý aj začatý deň omeškania s úhradou.
	4. Zmluvné strany berú na vedomie, že splnením povinnosti zaplatiť zmluvnú pokutu podľa bodu 8.1 až 8.2 nezanikajú povinnosti zmluvných strán, plnenie ktorých je zabezpečené dohodou o zmluvnej pokute.
	5. Dohodou o zmluvnej pokute nie je dotknuté právo zmluvných strán na náhradu škody. V prípade vzniku škody je ktorákoľvek zo zmluvných strán oprávnená nárokovať si jej náhradu v plnej výške, a to aj vo výške presahujúcej výšku zmluvnej pokuty. Objednávateľ si uplatňuje právo na možnosť uplatnenia náhrady škody zo strany zhotoviteľa, ak neboli dodržané podmienky úplného prístupu k účtovníctvu zhotoviteľa alebo sa preukáže, že pri získaní zákazky sa zhotoviteľ dopustil konania, ktoré je v Príručke pre prijímateľa a projektového partnera v rámci Programu SK-Klíma pre Finančný mechanizmus EHP a Nórsky finančný mechanizmus 2014 – 2021 v platnej verzii označené ako kolúzne správanie, alebo iným nedovoleným spôsobom ovplyvnil výber úspešného uchádzača, a to najmä v prípade, ak bude prijímateľ tj. objednávateľ povinný v dôsledku týchto skutočností vrátiť poskytnutý projektový grant alebo jeho časť.
	6. Objednávateľ má právo pri uplatňovaní zmluvných pokút a/alebo iných peňažných nárokov voči zhotoviteľovi započítať takéto pohľadávky jednostranným právnym úkonom s akoukoľvek (aj nesplatnou) pohľadávkou zhotoviteľa voči objednávateľovi. Zhotoviteľ je oprávnený jednostranne započítať peňažné nároky voči objednávateľovi s pohľadávkami objednávateľa voči zhotoviteľovi len s predchádzajúcim písomným súhlasom objednávateľa, inak sa započítanie považuje za neplatné.
	7. Zhotoviteľ nie je oprávnený bez predchádzajúceho písomného súhlasu objednávateľa, previesť svoje práva a povinnosti vyplývajúce z tejto zmluvy, alebo ich časť, na tretiu osobu. Absencia písomného súhlasu objednávateľa podľa predchádzajúcej vety spôsobuje neplatnosť takéhoto právneho úkonu vykonaného zhotoviteľom. Nahradenie pôvodného zhotoviteľa novým zhotoviteľom je zmenou tejto zmluvy, ktorú je možné vykonať výlučne na základe písomného dodatku a v súlade s ust. § 18 ods. 1 písm. d) zákona o verejnom obstarávaní.
	8. Zhotoviteľ nie je oprávnený postúpiť na tretiu osobu akékoľvek svoje pohľadávky vzniknuté voči objednávateľovi na základe a/alebo v súvislosti s touto zmluvou a/alebo v súvislosti s plnením záväzkov podľa tejto zmluvy. Akékoľvek postúpenie vykonané bez predchádzajúceho písomného súhlasu objednávateľa sa považuje za neplatné.

**Článok IX.**

**DOBA TRVANIA ZMLUVY**

* 1. Predmetná zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v súlade s ust. § 5a ods.1 zákona o slobodnom prístupe k informáciám v spojení s ust. § 47a zákona č. 40/1964 Zb. Občiansky zákonník v znení neskorších predpisov.
	2. Predmetná zmluva zanikne:
		1. **splnením predmetu zmluvy** v lehote podľa článku IV. bod 4.1 tejto zmluvy po ukončení diela ako celku;
		2. **dohodou zmluvných strán** ku dňu uvedenému v takejto dohode;
		3. **odstúpením od zmluvy**, z dôvodov uvedených v zmluve a/alebo v zákone a/alebo v prípade podstatného porušenia tejto zmluvy, pričom za  podstatné porušenie zmluvy sa považuje okrem prípadov uvedených v zmluve aj:
1. nesplnenie ktorejkoľvek povinnosti zhotoviteľa uvedenej v článku II. a/alebo článku III. bod 3.1. až 3.6 a/alebo článku IV. bod 4.1., a/alebo v článku VII. bod 7.1, 7.2., 7.8, a/alebo v článku X. bod 10.1., 10.2, a 10.4,10.5 tejto zmluvy riadne a včas, ak zhotoviteľ uvedenú povinnosť nesplní ani do 10 dní od doručenia písomného upozornenia objednávateľa zhotoviteľovi;
2. ak objednávateľ aj napriek písomnému upozorneniu zhotoviteľa, s upozornením na možnosť odstúpenia od zmluvy, nesplní svoje zmluvné povinnosti na plnenie ktorých sa zaviazal v zmysle článku VI. ods. 6.7 tejto zmluvy ani v dodatočnej lehote 20 dní odo dňa doručenia písomného upozornenia od zhotoviteľa na omeškanie s plnením jeho zmluvnej povinnosti;
	* 1. **odstúpením objednávateľa od zmluvy** v prípade, ak v  priebehu účinnosti tejto zmluvy bude na majetok zhotoviteľa vyhlásený konkurz alebo povolená reštrukturalizácia, alebo ak bude zhotoviteľ preukázateľne spĺňať zákonné podmienky na začatie konkurzného alebo reštrukturalizačného konania, v zmysle zákona č. 7/2005 Z.z. o konkurze a reštrukturalizácii v znení neskorších predpisov.
		2. Odstúpenie od zmluvy musí byť písomné a doručené druhej zmluvnej strane. Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy, s výnimkou práv na zmluvné a zákonné sankcie (napr. právo na náhradu škody, právo na zmluvnú pokutu, atď.), ako aj s výnimkou nároku na náhradu škody a s výnimkou zmluvných ustanovení, ktoré na základe prejavu vôle zmluvných strán alebo z dôvodu ich právnej povahy zostávajú v platnosti aj po skončení platnosti a účinnosti tejto zmluvy.
		3. **zrušením zmluvy  zaplatením odstupného,** v prípade, ak v priebehu trvania predmetného zmluvného vzťahu nastanú na strane zhotoviteľa také okolnosti, pre ktoré nebude schopný plniť svoje zmluvné povinnosti; zmluvné strany sa dohodli, že v súlade s ust. § 355 ods. 1 zákona č. 513/1991 Zb. Obchodný zákonník, je zhotoviteľ oprávnený pred poskytnutím čo i len časti plnenia podľa zmluvy objednávateľovi, zmluvu zrušiť, a to zaplatením odstupnéhovo výške 20% (slovom: dvadsať percent) z celkovej ceny diela uvedenej v bode 6.2 zmluvy.
			1. zmluvné strany sa dohodli, že zhotoviteľ je oprávnený predmetnú zmluvu zrušiť zaplatením odstupného aj v prípade, ak vykonal a odovzdal objednávateľovi časť diela, za ktoré mu bola zo strany objednávateľa zaplatená alikvotná časť ceny za dielo podľa článku VI. bod 6.2 a 6.7 tejto zmluvy; v takom prípade zhotoviteľ zaplatí objednávateľovi odstupné vo výške 20% (slovom: dvadsať percent) z ceny zhotoviteľom nevykonanej a neodovzdanej časti diela určenej ku dňu doručenia oznámenia o využití práva zhotoviteľa na zrušenie zmluvy objednávateľovi. V prípade rozporu strán o výške odstupného podľa tohto odseku zmluvy je objednávateľ oprávnený požiadať o určenie výšky odstupného nezávislú odborne spôsobilú osobu (napr. znalec), pričom určenie odstupného v posudku podľa tohto odstavca bude pre zmluvné strany záväzné. Náklady na vyhotovenie posudku znáša zmluvná strana, ktorá výšku odstupného určila odlišne od výšky určenej posudkom.
			2. k zrušeniu predmetnej zmluvy podľa ods. 9.2.6 dôjde len v prípade, ak budú súčasne splnené nasledovné podmienky :
3. zhotoviteľ písomne oznámi objednávateľovi, že využíva svoje právo na zrušenie zmluvya
4. zhotoviteľ zaplatí objednávateľovi dohodnuté odstupné;
	1. Objednávateľ má právo odstúpiť od zmluvy v prípadoch, ak dôjde k porušeniu povinností zhotoviteľa v súlade s ustanovením § 19 zákona o verejnom obstarávaní a o zmene a doplnení niektorých zákonov v platnom znení.
	2. V prípade zániku zmluvy podľa ods. 9.2.6 tohto článku, sa zmluvné strany dohodli, že objednávateľ je oprávnený použiť zhotoviteľom dodanú časť diela na účel uvedený v zmluve, pričom zánikom zmluvy nezaniká nárok objednávateľa na prípadné zmluvné pokuty a náhradu škody, ktoré vznikli do dňa zániku zmluvy, ako ani ustanovenia o záruke na dodanú časť diela podľa článku VII. zmluvy, ako ani licenčná zmluva vzťahujúca sa k časti diela odovzdanej objednávateľovi pred zánikom zmluvy podľa článku XI. zmluvy. Zhotoviteľ podpisom zmluvy súhlasí a potvrdzuje, že objednávateľ je oprávnený doplniť, zmeniť, upraviť, spracovať alebo inak využiť časť diela dodanú mu zhotoviteľom pred zrušením zmluvy podľa odseku 9.2.6 za účelom dosiahnutia účelu podľa tejto zmluvy.
	3. Ukončením zmluvy nie je dotknutý nárok objednávateľa na zaplatenie zmluvnej pokuty, ani nárok na náhradu škody.

**Článok X.**

**OSOBITNÉ USTANOVENIA**

* 1. Zhotoviteľ je povinný zabezpečovať uskutočňovanie pravidelného zasadnutia zástupcov zmluvných strán v priebehu plnenia predmetu tejto zmluvy, a to v rozsahu najmenej raz za mesiac, za účelom umožniť objednávateľovi výkon kontroly nad realizáciou diela (kontrolné dni).
	2. Zhotoviteľ je povinný zvolať prvé zasadnutie zástupcov v zmysle bodu 10.1 tohto článku najneskôr do pätnástich (15) pracovných dní od uplynutia prvého mesiaca realizácie diela a následne v intervaloch podľa bodu 10.1 tohto článku, na ktorom predloží objednávateľovi rozpracovanosť diela tak, aby bolo možné vecne, odborne a technicky posúdiť a skontrolovať rozsah a postup pri vykonávaní prác na diele; každé ďalšie zasadnutie výrobného výboru sa bude konať spravidla v prvý týždeň príslušného kalendárneho mesiaca.
	3. Na zasadnutiach sú povinní zúčastniť sa oprávnení zástupcovia oboch zmluvných strán, prípadne prizvaní odborne spôsobilí účastníci podľa uváženia objednávateľa alebo zhotoviteľa .
	4. Zhotoviteľ je povinný pozvať objednávateľa na zasadnutie písomne alebo prostredníctvom e-mailu v lehote najneskôr päť (5) dní pred uskutočnením zasadnutia s uvedením miesta a času jeho konania . V prípade nedodržania lehoty podľa predchádzajúcej vety zhotoviteľom, nie je objednávateľ povinný sa zasadnutia zúčastniť, čo sa nepovažuje za porušenie jeho povinností podľa zmluvy. V prípade, ak sa objednávateľ v odôvodnených prípadoch nemôže zasadnutia zúčastniť v termíne oznámenom mu zhotoviteľom, informuje o tejto skutočnosti zhotoviteľa (e-mailom) a zhotoviteľ je povinný navrhnúť objednávateľovi náhradný termín.
	5. Zo zasadnutia zhotoviteľ vypracuje podrobný zápis obsahujúci prípadné pokyny objednávateľa, pričom obsah zápisu musí písomne odsúhlasiť zástupca objednávateľa. Objednávateľ je oprávnený v priebehu plnenia predmetu tejto zmluvy aktívne vstupovať do tvorby zápisu, udeľovať zhotoviteľovi pokyny a/alebo požadovať zmeny v zhotoviteľom navrhnutých riešeniach. Zápisy budú tvoriť súčasť podkladovej časti diela. Pre vylúčenie pochybností zmluvné strany uvádzajú, že akékoľvek zmeny, ktoré by mali vplyv na zmenu obsahu tejto zmluvy, ako je najmä zmena rozsahu diela, ceny diela, termínov realizácie diela musia byť vykonané formou písomného dodatku k zmluve v súlade s § 18 zákona o verejnom obstarávaní v platnom znení.
	6. Objednávateľ je oprávnený pristúpiť na zmenu záväzku v prípade, ak po nadobudnutí účinnosti tejto zmluvy dôjde k zmene príslušnej legislatívy alebo v prípade, ak rozhodnutia príslušných správnych orgánov budú mať vplyv na predmet plnenia alebo v prípade, ak objednávateľ v súvislosti s predmetom plnenia uplatní voči zhotoviteľovi nové požiadavky. Zmena záväzku podľa predchádzajúcej vety musí byť v súlade so zákonom o verejnom obstarávaní.

**Článok XI.**

 **LICENCIA**

* 1. Zmluvné strany potvrdzujú, že dielo (a jeho časti) vyhotovené zhotoviteľom je predmetom ochrany podľa zákona č. 185/2015 Z. z. Autorský zákon v znení neskorších predpisov (ďalej len „Autorský zákon)“.
	2. Zhotoviteľ poskytuje objednávateľovi vecne, časovo a územne neobmedzenú licenciu (súhlas) na používanie diela v súlade s ust. § 19 ods. 4 Autorského zákona, a to najmä na spracovanie diela, vrátane úpravy diela (najmä za účelom doplnenia požiadaviek, aktualizácie diela, ďalšieho spracovania), rozširovanie, rozmnožovanie, preklad, sprístupňovanie a spracovanie diela (alebo jej časti) akýmkoľvek spôsobom, aj pre potreby sumarizačných a propagačných publikácii o objednávateľovi, ako aj na verejné vystavenie diela v sídle objednávateľa alebo na webovom sídle objednávateľa. Súčasťou zhotoviteľom udelenej licencie je aj výhradné právo objednávateľa voľne upravovať alebo zabezpečiť úpravu diela (alebo jeho časti) treťou osobou alebo inak spracovať alebo zabezpečiť spracovanie alebo doplnenie diela (alebo jej časti).
	3. Zhotoviteľ udeľuje objednávateľovi výhradnú licenciu. Licencia sa udeľuje vo vzťahu k dielu ako celku ako aj k akejkoľvek jeho časti. Objednávateľ je oprávnený poskytnúť sublicenciu v rozsahu udelenej licencie tretej osobe.
	4. Zmluvné strany sa výslovne dohodli, že cena za udelenú licenciu a súhlas s poskytnutím sublicencie podľa bodu 11.3 tohto článku je zahrnutá v cene za predmet plnenia, uvedenej v článku VI. bod 6.2 tejto zmluvy, bez akýchkoľvek ďalších finančných nárokov zhotoviteľa voči objednávateľovi.
	5. Zhotoviteľ sa zaväzuje a potvrdzuje, že odovzdaním diela objednávateľovi v súlade s touto zmluvou a ani udelením licencie podľa tohto článku neboli porušené práva ani iné oprávnené záujmy tretích osôb.
	6. Ak zhotoviteľ uskutočnením diela alebo jeho realizáciou, prípadne realizáciou jeho časti, ktorá bude predstavovať autorské dielo, poveril tretiu osobu, je zhotoviteľ povinný zabezpečiť, aby mu táto osoba udelila licenciu a/alebo sublicenciu na jeho použitie v rozsahu rovnakom ako je uvedené v tomto článku zmluvy tak, aby licenciu (sublicenciu) bol oprávnený udeliť objednávateľovi a/alebo previesť ju na objednávateľa v súlade s touto zmluvou.
	7. Zhotoviteľ týmto udeľuje objednávateľovi súhlas na použitie diel tretích strán v rozsahu, v akom mu bol udelený. Zhotoviteľ zodpovedá za porušenie práv inej osoby, t. j. subdodávateľa z priemyselného alebo iného duševného vlastníctva v dôsledku použitia autorského diela objednávateľom.

**Článok XII.**

**DORUČOVANIE**

* 1. Pokiaľ v tejto zmluve nie je výslovne uvedené inak, zmluvné strany sa dohodli, že všetky písomné oznámenia podľa tejto zmluvy budú doručované doporučenou zásielkou a) prostredníctvom pošty, b) kuriérom alebo iným vhodným spôsobom (e-schránka), a to na kontaktné adresy zmluvných strán uvedené v záhlaví tejto zmluvy, okrem prípadu, ak zmluvná strana preukázateľne písomne oznámila druhej zmluvnej strane zmenu kontaktnej adresy.
	2. Písomnosť sa považuje za doručenú dňom jej prevzatia adresátom alebo ním poverenou osobou. Písomnosť sa považuje za doručenú aj dňom márneho uplynutia úložnej lehoty a to aj v prípade, ak sa o uložení zásielky adresát nedozvedel, ako aj vrátením zásielky odosielateľovi ako nedoručenej, nedoručiteľnej alebo neprevzatej a v prípade osobného doručenia alebo doručenia kuriérom aj dňom odmietnutia prevzatia zásielky adresátom.
	3. V prípade komunikácie elektronickou poštou sa zásielka doručuje na e-mailové adresy uvedené v záhlaví tejto zmluvy a za doručenú sa považuje okamihom prijatia potvrdenia o doručení elektronickej pošty. V prípade nevystavenia potvrdenia o doručení elektronickej pošty sa zásielka odoslaná elektronickou poštou považuje za doručenú dňom jej odoslania.
	4. Akékoľvek úkony smerujúce k ukončeniu zmluvy a/alebo uplatnenia práva na zrušenie zmluvy podľa článku IX. bod 9.2.6 zmluvy musia byť vykonané písomne a doručované prostredníctvom poštového podniku, doporučenou zásielkou.

**Článok XIII.**

**ZÁVEREČNÉ USTANOVENIA**

* 1. Predmetná zmluva je vyhotovená v štyroch (4) vyhotoveniach, z ktorých každé má charakter originálu, tri (3) vyhotovenia obdrží objednávateľ a jedno (1) jej vyhotovenie obdrží zhotoviteľ. Zmluva sa spravuje ustanoveniami Obchodného zákonníka a slovenských právnych prepisov, bez použitia kolíznych noriem.
	2. Zmluvné strany si dohodli ako podmienku platnosti tejto zmluvy, ako aj jej prípadných dodatkov, písomnú formu učinenú v listinnej podobe a dohodu v celom rozsahu.
	3. Meniť alebo doplňovať obsah tejto zmluvy je možné len formou písomných dodatkov, ktoré budú datované, číslované a podpísané oprávnenými osobami za obidve zmluvné strany a ktoré musia byť v súlade s § 18 platného zákona o verejnom obstarávaní.
	4. Pre prípad, že sa niektoré z ustanovení tejto zmluvy stane neplatným alebo neúčinným, táto okolnosť nespôsobuje neplatnosť alebo neúčinnosť ostatných ustanovení zmluvy a zmluvné strany sú povinné nahradiť neplatné alebo neúčinné ustanovenie novým, svojim obsahom najbližšie vystihujúcim účel, ktorý zmluvné strany chceli v čase uzatvárania zmluvy dosiahnuť.
	5. Pre prípad, že po dobu trvania tohto zmluvného vzťahu dôjde k akejkoľvek zmene v identifikačných údajoch zmluvných strán uvedených v záhlaví tejto zmluvy, každá zo zmluvných strán je povinná písomne oznámiť takúto zmenu druhej zmluvnej strane, a to bezodkladne po tom, ako k takej zmene dôjde.
	6. Zmluvné strany sa zaväzujú riešiť spory prednostne formou uzatvorenia zmieru. V prípade, že sa spor nevyrieši uzatvorením zmieru, zmluvné strany sú oprávnené predložiť spor na riešenie príslušnému súdu v Slovenskej republike.
	7. Zmluvné strany sú si vedomé, že skutočnosti, že zmluva, ako aj všetky jej prípadné dodatky, môžu byť zverejnené na webovom sídle správcu programu tj Ministerstve životného prostredia SR.
	8. Zmluvné strany vyhlasujú, že im nie sú známe žiadne okolnosti, ktoré by bránili platne uzavrieť túto zmluvu. V prípade, že taká okolnosť existuje, zodpovedajú za škodu, ktorá tým druhej zmluvnej strane vznikne.
	9. Zmluvné strany zároveň vyhlasujú, že si text zmluvy riadne prečítali, jeho obsahu porozumeli, sú si vedomé všetkých právnych následkov vyplývajúcich z tejto zmluvy, zmluva vyjadruje ich slobodnú a vážnu vôľu bez akýchkoľvek omylov, čo potvrdzujú vlastnoručnými podpismi.

V ................. dňa .................... V Banskej Bystrici dňa ....................

**Za zhotoviteľa : Za objednávateľa :**

...................................................... ......................................................

 Ján Nosko

 primátor Mesta Banská Bystrica